olen viimasel ajal tähele pannud, et mul on hirmus palju asju. õnneks korter on  suht väike, nii et palju siia ei mahu. olin varem arvamusel, et ega mul eriti nipsasjakesi ole. ise neid ei osta, ning mingid kingitud portselanist kassid kas kingin edasi või viskan minema. kuid kui kaine pilguga kodus ringi vaadata, siis on mul siin ju ilmatu hulk sellist kraami, mis mitte tarbeesemed pole. ja just nimelt kingitud. ning need väikesed kingitused meeldivad nii silmale kui hingele. elu sees ei viskaks ära või annaks edasi. neid kingitusi ühendab see, et nad on südamest antud. rahaline väärtus  pole ilmselt kuigi suur. seda suurem on emotsionaalne väärtus.    lepatriinud sain tiiu käest peale tema kooli jõulupidu, kus käisin esinemas. triinud on tänutäheks tantsu eest. toovad tuppa soojust ka talvel.   pegasus on annina sünnipäevakingitus mulle. ta on väga andekas kunstnik. ning väga kallis sõber. heade mõtete ja  unistuste kink...